**ПРИЕТИ ЖАЛБИ И СИГНАЛИ В РИОСВ-БУРГАС**

**ПРЕЗ МЕСЕЦ НОЕМВРИ 2020 Г.**

|  |  |  |  |  |  |
| --- | --- | --- | --- | --- | --- |
| **№** | **ДАТА** | **ПОСТЪПИЛ****СИГНАЛ** | **СИГНАЛ** | **ОТГОВОРНА****ИНСТИТУЦИЯ** | **ПРЕДПРИЕТИ ДЕЙСТВИЯ** |
| 1. | 02.11.2020 г. | зелен телефон | Миризма на нефт от нефтозавода в к-с "Изгрев", до бензиностанция "Шел" и в к-с "Братя Миладинови", на ъгъла на бул. "Сан Стефано" и ул. "Гладстон". | РИОСВ-Бургас | Автоматичните измервателни станции в кв. Долно Езерово и к-с "Меден Рудник", ДОАС – системата в к-с Лазур (РИОСВ), не показват превишения на пределно-допустимите концентрации на контролираните замърсители. Превишения не са регистрирани и от мобилната автоматична станция на община Бургас, която се намира на ул. "Оборище". Инсталациите в „ЛУКОЙЛ Нефтохим Бургас“ АД са в нормален технологичен режим, не са докладвани аварии и инциденти. Екип на ЕПАС е извършил обследване и замервания на територията на рафинерията и в мястото на сигналите. Не са отчетени концентрации на бензен и на сероводород. Органолептично не е усетена миризма. |
| 2. | 03.11.2020 г. | зелен телефон | Опасни за птиците съоръжения от електропреносната мрежа в района на с. Горово, община Сунгурларе. | РИОСВ-Бургас | Извършена е проверка за установяване фактическата обстановка на терен и изпълнението на дейностите по обезопасяване на рисковия участък от въздушната електропроводна линия, с представители на КЕЦ Карнобат - „ЕР ЮГ“ ЕАД и община Сунгурларе. В близост до стопански двор в източната част на селото е извършено обезопасяване на трасе, с дължина 3 км. от електропроводната линия на електропровод „Черница“ kV от с. Горово до с. Черница. Върху стълбовете са монтирани изолационни накладки и устройства, които елиминират риска от токов удар при кацане на птици, което ще доведе до предотвратяване на бъдещи смъртни случаи.  |
| 3. | 03.11.2020 г. | зелен телефон | Незаконна площадка за изкупуване на черни и цветни метали, разглобяване на ИУМПС и горене на гуми в гр. Царево, южна част, след "Лидл", вляво, бивша площадка на "Феникс гарант". | РИОСВ-Бургас | Сигналът не отговаря на истината. При огледа на площадката не е установено наличие на отпадъци от изкупуване на ОЧЦМ, разкомплектоване на ИУМПС или горене на гуми.Жалбоподателят не желае да присъства на проверката. Посоченият терен е собственост на "Автоцентър Яни" ЕООД и се отдава за ползване под наем на "Метал Инвест груп" ЕООД, за което се представя сключен договор. |
| 4. | 04.11.2020 г. | зелен телефон | Паднала кукумявка на земята, гр. Бургас, ул. "Сливница". | РИОСВ-Бургас | Птицата е от вида домашна кукумявка, без видими наранявания и фрактури. Кукумявката изглежда изтощена, прегледана е във Ветеринарен кабинет "Сити Вет", подсилена е, след което е освободена в подходящ район, на основание чл. 39, ал.2, т.1 от ЗБР. |
| 5. | 05.11.2020 г.. | зелен телефон | В бивш стопански двор в с. Славянци се горят отпадъци. | община Сунгурларе | Служители на община Сунгурларе са извършили проверка на място в бивш стопански двор в западния край на с. Славянци, при която е установено, че се гори голямо количество торов отпад и се отделя неприятна миризма. На нарушителя е съставен АУАН . |
| 6. | 07.11.2020 г.-09.11.2020 г. | зелен телефон | Щъркел, който изглежда стар - на на рибно пристанище – Бургас. | РИОСВ-Бургас | Птицата е от вида бял шъркел, без видими наранявания и фрактури. Лети и не може да бъде уловена. На основание чл. 39, ал.2, т.4 от ЗБР се оставя на място. Във връзка с продължилите сигнали от обезпокоени граждани, че птицата не е излетяла по време на есенната миграция за южните страни, няколко дни по-късно е настанена за временно отглеждане през зимния период в Зоологическа градина „Зоопарк Бургас“, на основание чл. 39, ал.2, т.2 от ЗБР. |
| 7. | 09.11.2020 г. | зелен телефон | Задушлива миризма от горенето на печката на фирма "Макронекс" ЕООД в района на фирма "Бошнаков" /магазин "Мастерхаус", до КАТ/. | РИОСВ-Бургас | Извършена е проверка на място, при която не е установено изгаряне на отпадъци и не се усеща остра задушлива миризма. За отопление в мебелния цех се използва една печка, която използва за гориво естествен дървен материал, закупен от Дружеството за отоплителен сезон 2018-2019 г.Дадени са предписания да се представят в РИОСВ - Бургас: копия на договори с фирми за предаване на генерираните отпадъци през 2020 г.; счетоводни документи за предадени отпадъци; отчетна книга за образуваните отпадъци и счетоводен документ за закупено гориво (дървен материал) от предходния отоплителен сезон .  |
| 8. | 09.11.2020 г. | зелен телефон | При предаване на метални отпадъци в пункт за вторични суровини в гр. Каблешково, по пътя за Ахелой, не е издаден документ. | РИОСВ-Бургас | Проведен е разговор по телефона с жалбоподателя, който отрича да е подавал сигнал. |
| 9. | 13.11.2020 г. | зелен телефон | Труп на делфин - гр. Несебър, до новата алея, на камъните между 2 и 3 пост. | Община Несебър | Проверка извършена от Община Несебър. Трупът на делфина се намира навътре в морето и не може да бъде взет за обезвреждане по ЗВМД. Оставя се на място на основание чл. 39, ал. 2, т. 4 от ЗБР. На следващия ден морето го изхвърля в района на Северно пристанище. Трупът е обезвреден по ЗВМД. Взети са биометрични данни. |
| 10. | 17.11.2020 г. | зелен телефон | Лебед със счупен крак, гр. Поморие, срещу х-л "Св. Георги" и заведение "Трахана". | Община Поморие | Проведен е разговор със сигналоподавателката, от който се установи, че един екземпляр от ято лебеди в морето, е излязъл на камъните на пристана и си държи крака странно, което не означава, че е счупен или, че е бедстващ. Оказано е съдействие от община Поморие и след извършена проверка на място от еколог на общината, се констатира, че лебедът е здрав, слязъл е от камъните обратно във водата и си плува необезпокояван с останалите лебеди. Приложен е снимков материал към сигнала. |
| 11. | 18.11.2020 г. | зелен телефон |  | РИОСВ-Бургас | В поземлени имоти с идентификатори 67800.54.16 и 67800.54.111 по КК на гр. Созопол са депонирани 8 купчини земна маса има и следи от товарен автомобил. Заснети са координатните точки на площта заета от депонираните маси. Изпратено е Писмо до Община Созопол, Областна управа - Бургас, Областна дирекция на МВР - Бургас за оказване на съдействие в рамките на компетенциите им по Закона за управление на Черноморското крайбрежие. Стартирана е административнонаказателна процедура срещу собственика на имота с изпратена покана за съставяне на акт за установяване на административно наказание за установеното нарушение по реда на Закона за опазване на околната среда и е дадени преписание за отсраняване на депонираните земни маси в имота, по начин опазващ терена от увреждане. |
| 12. | 19.11.2020 г. | зелен телефон | Кайт сърфисти в Поморийско езеро. | Община Поморие | Препратен на Община Поморие за предприемане на действия по компетентност. |
| 13. | 22.11.2020 г. | зелен телефон | Гъст, сив пушек със задушлива миризма ежедневно от две седмици в кв. Сарафово, ул. "Антон Иванов", от съседа на сигналоподателя. | Община Бургас | Препратен по компетентност на Община Бургас. Извършена е проверка. Не е установен пушек от комина, както и нерегламентирано изгаряне на отпадъци. |
| 14. | 24.11.2020 г. | зелен телефон | Извършване на изкопни дейности на плажната ивица в к.к. "Слънчев бряг", пред хотел "Оазис" | РИОСВ-Бургас | Извършваните дейности са съгласувани с компетентни орган - Басейнова дирекция „Черноморски район“. Копие на съгласувателното писмо е изпратено за сведение и до РИОСВ - Бургас. Даден е отговор на сигналоподавателя по телефона. |
| 15. | 24.11.2020 г. | зелен телефон  | Кайт сърфисти в Поморийско езеро | Община Поморие | Препратен на Община Поморие за предприемане на действия по компетентност. |
| 16. | 24.11. 2020 г. | зелен телефон |  Целият град Камено мирише от „ЛУКОЙЛ Нефтохим Бургас“ АД | РИОСВ-Бургас | Инсталациите в „ЛУКОЙЛ Нефтохим Бургас“ АД са в нормален технологичен режим, не са докладвани аварии и инциденти. Оперативните дейности за товарене/разтоварване на нефтопродукти и мероприятията, попадащи в обхвата на "Плана за ликвидиране на стари екологични щети" се провеждат в съответствие с Плана за оперативни действия при неблагоприятни метеорологични условия. |
| 17. | 25.11.2020 г. | ел.поща | Жалба от собствениците на жилищна сграда гр. Созопол, м. „Мапи“ - парцел с номер 0135 е затрупан с боклук от собственик на съседен парцел  | РИОСВ-Бургас | Предстои проверка. |
| 18. | 25.11.2020 г. | зелен телефон | Черен дим от комина на "Топлофикация-Бургас" АД | РИОСВ-Бургас | Извършена е проверка на място в „Топлофикация-Бургас“ АД. В момента на проверката в експлоатация са следните съоръжения от горивната инсталация: Водогреен котел ВК 100 (№ 4) със скарна част, изгарящ биомаса; Водогреен парен газов котел КГ–12 (№ 1) ; Инсталация за комбинирано производство на топлинна и електрическа енергия (ИКПТЕЕ), включваща шест броя газово-бутални двигатели (ГБД), работещи с натоварване 80-85 %. В съответствие с изискванията на КР № 33-Н1/2015 г., актуализирано с Решение № 33-Н1-И0-А1/2020 г., дружеството е извършило реконструкция на водотръбен котел ВК 100 (№ 4), състояща се в поставянето на наклонена скара в пещната камера на съществуващия котел с цел производство на топлинна енергия, чрез оползотворяване на биомаса. За достигане на установен технологичен режим на експлоатация и включване на ВК 100 (№ 4) в конфигурацията на котлите е необходимо провеждане на конструктивни и технологични изпитания на скарната част, за което РИОСВ-Бургас е уведомена с писмо АВ-1025/17.11.2020 г. Към момента на проверката продължава провеждането на технологичните изпитания. |
| 19. | 26.11.2020 г. | зелен телефон | По пътя за с. Грозден, общ. Сунгурларе горят отпадъци. | Община Сунгурларе | Препратен по компетентност на Община Сунгурларе. Извършена е проверка на място . Установено е горене на отпадъци от растителен характер. Взети са мерки за тяхното изгасяване. |
| 20. | 28.11.2020 г. | зелен телефон | Бедстващ защитен вид – лебед на крайбрежния булевард в гр. Поморие. | РИОСВ-Бургас | До организиране на проверката, постъпва информация от сигналоподавателя, че птицата не е на установеното място. |
| 21. | 30.11.2020 г. | по поща | Нарушаване целостта на бетонно-тръбна конструкция, представляваща отводнителен канал на морската градина в гр. Бургас. |  | Изложеният в сигнала проблем не е в компетенциите на РИОСВ – Бургас. |